b'\n_START_ARTICLE_\nVytauto Did\xc5\xbeiojo universiteto Humanitarini\xc5\xb3 moksl\xc5\xb3 fakulteto Kult\xc5\xabr\xc5\xb3 studij\xc5\xb3 katedra\n_START_PARAGRAPH_\nVytauto Did\xc5\xbeiojo universiteto Kult\xc5\xabr\xc5\xb3 studij\xc5\xb3 katedra, iki 2016 m. Kult\xc5\xabros studij\xc5\xb3 ir etnologijos katedra, iki 2012\xc2\xa0m. Etnologijos ir folkloristikos katedra\xc2\xa0\xe2\x80\x93 viena i\xc5\xa1 VDU Humanitarini\xc5\xb3 moksl\xc5\xb3 fakulteto katedr\xc5\xb3._NEWLINE_Vykdo etnologijos, folkloristikos, mitologijos, kalendorini\xc5\xb3 ir \xc5\xa1eimos papro\xc4\x8di\xc5\xb3, tautosakos tyrimus, administruoja studij\xc5\xb3 programas._NEWLINE_\xc4\xaesik\xc5\xabrusi Kauno centre, Putvinskio g. 23 4-ame auk\xc5\xa1te (iki 2016 m. rugs\xc4\x97jo buvo K. Donelai\xc4\x8dio g. 52, 2-ame auk\xc5\xa1te). Dabartin\xc4\x97 katedros ved\xc4\x97ja\xc2\xa0\xe2\x80\x93 doc. dr. Laimut\xc4\x97 Anglickien\xc4\x97.\n_START_SECTION_\nIstorija\n_START_PARAGRAPH_\nKatedros i\xc5\xa1takos\xc2\xa0\xe2\x80\x93 1990\xc2\xa0m. gruod\xc5\xbeio 20 d. socialini\xc5\xb3 moksl\xc5\xb3 fakultete \xc4\xafkurta Antropologijos katedra. 1993\xc2\xa0m. sausio 27 d. perkelta \xc4\xaf Humanitarini\xc5\xb3 moksl\xc5\xb3 fakultet\xc4\x85 ir pavadinta Etnologijos ir folkloristikos katedra. _NEWLINE_Nuo 1992\xc2\xa0m. katedra rengia ne tik etnologijos krypties bakalaurus ir magistrus, bet kartu su Lietuvos istorijos institutu ir Lietuvi\xc5\xb3 literat\xc5\xabros ir tautosakos institutu\xc2\xa0\xe2\x80\x93 ir doktorantus. Tai yra vienintel\xc4\x97 etnologijos srities i\xc5\xa1silavinim\xc4\x85 teikianti strukt\xc5\xabra Lietuvoje. Prie jos veikia etnolog\xc5\xb3 klubas._NEWLINE_2011\xc2\xa0m. prad\xc4\x97jo vykdyti regiono kult\xc5\xabros studij\xc5\xb3 krypties programas, kurios dabar sudaro did\xc5\xbei\xc4\x85j\xc4\x85 dal\xc4\xaf studij\xc5\xb3. Tai ir nul\xc4\x97m\xc4\x97 pavadinim\xc5\xb3 pakeitimus 2012 bei 2016 m. Vykdo bakalauro program\xc4\x85 \xe2\x80\x9eBaltijos regiono kult\xc5\xabros\xe2\x80\x9c, o nuo 2012\xc2\xa0m. (kartu su Azijos studij\xc5\xb3 centru)\xc2\xa0\xe2\x80\x93 bakalaurin\xc4\x99 program\xc4\x85 \xe2\x80\x9eRyt\xc5\xb3 Azijos \xc5\xa1ali\xc5\xb3 kalbos ir kult\xc5\xabros\xe2\x80\x9c. 2016 m. paleista programa "Skandinavijos \xc5\xa1ali\xc5\xb3 kult\xc5\xabros ir kalbos".'